“पहिले पैसाकै कारण श्रीमान्सँग दिनहुँजसो झगडा हुन्थ्यो तर आजभोलि भने मिलेर काम गर्दा झगडा होइन सफलता मिलेको छ, यसले परिवारमा समेत खुसियाली छाएको छ”, परियारले भन्नुभयो । यसरी व्यावसायिक तरकारी खेतीबाट आफ्नो जीवस्तरमा परिवर्तन गर्ने परियार मात्रै होइन, उहाँजस्ता धेरै महिलाले आयआर्जनका लागि तरकारी खेती नै रोजेका छन् । अन्नपूर्ण गाउँपालिका घारकी ४२ वर्षीया जमुना बरुवालले आफू तरकारी खेतबाट नै आत्मनिर्भर भएको बताउनुभयो ।
